РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/88-24

24. јул 2024. године

Б е о г р а д

ЗАПИСНИК

СА 11. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 24. ЈУЛА 2024. ГОДИНЕ

Седница је почела у 12,00 часова.

Седници је, сагласно члану 70. став 1. алинеја прва Пословника Народне скупштине, председавао Миленко Јованов, председник Одбора.

Седници су присуствовали чланови Одбора: Игор Д. Јакшић, Оља Петровић, Дане Станојчић, Александар Југовић, Горан Милић, Стефан Китановић, Ђорђе Комленски, Бранимир Јовановић, Јелена Милошевић, Стефан Јањић и Војислав Михаиловић.

Седници нису присуствовали чланови Одбора: Милољуб Албијанић, Снежана Пауновић, Бранко Лукић, Мирослав Алексић и Драгана Ракић.

Седници су присуствовали заменици чланова Одбора: Марко Милошевић, заменик Снежане Пауновић и Урош Ђокић, заменик Мирослава Алексића.

Председник је предложио да се предложени дневни ред допуни разматрањем оставке Јелене Богдановић, која је Одбору достављена након сазивања седнице. Одбор је, већином гласова, прихватио овај предлог и допунио предложени дневни ред седнице.

На предлог председника, Одбор је једногласно, у целини, утврдио следећи

Д н е в н и р е д:

1. Разматрање оставки које су на функцију народног посланика поднеле Сабира Хаџиавдић (01 број: 118-1778/24 од 23. јула 2024. године) и Јелена Богдановић (01 број 118-1783/24 од 24. јула 2024. године).

\* \* \*

**Прва тачка дневног реда**: Разматрање оставки које су на функцију народног посланика поднеле Сабира Хаџиавдић и Јелена Богдановић

Председник Одбора је обавестио присутне да су оставке које су на функцију народног посланика поднеле Сабира Хаџиавдић и Јелена Богдановић оверене у складу са законом којим се уређује оверавање потписа и у законском року предате на писарницу Народне скупштине.

Дискусије није било.

Одбор је, на предлог председника, једногласно усвојио и Народној скупштини поднео следећи

И З В Е Ш Т А Ј

Одбор је утврдио да је подношењем оставки народних посланика Сабире Хаџиавдић, изабране са Изборне листе „USAME ZUKORLIĆ – UJEDINJENI ZA PRAVDU – STRANKA PRAVDE I POMIRENJA – BOŠNJACI SANDŽAKA, TOMISLAV ŽIGMANOV - DEMOKRATSKI SAVEZ HRVATA U VOJVODINI / УСАМЕ ЗУКОРЛИЋ – УЈЕДИЊЕНИ ЗА ПРАВДУ – СТРАНКА ПРАВДЕ И ПОМИРЕЊА – БОШЊАЦИ САНЏАКА, ТОМИСЛАВ ЖИГМАНОВ - ДЕМОКРАТСКИ САВЕЗ ХРВАТА У ВОЈВОДИНИ“ и Јелене Богдановић, изабране са Изборне листе „ДР МИЛОШ ЈОВАНОВИЋ - НАДА ЗА СРБИЈУ - Српска коалиција НАДА - Национално демократска алтернатива - Нова Демократска странка Србије (Нoви ДСС) - Покрет обнове Краљевине Србије (ПОКС) - Војислав Михаиловић“ , наступио случај из члана 131. став 2. тачка 6) Закона о избору народних посланика, у коме се подношење оставке наводи као један од разлога за престанак мандата народном посланику пре него што се потврде мандати за две трећине народних посланика из наредног сазива Народне скупштине.

Мандат народног посланика престаје даном подношења оставке, у складу са чланом 132. став 5. Закона о избору народних посланика, те Одбор предлаже да Народна скупштина, у смислу члана 133. истог закона, констатује да је именованим престао мандат народног посланика.

Попуњавање упражњених посланичких места извршиће се додељивањем мандата другим кандидатима у складу са чл. 134. и 135. Закона.

За известиоца Одбора на седници Народне скупштине одређен је Миленко Јованов, председник Одбора.

\*\*\*

Седница је завршена у 12,05 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић Миленко Јованов